
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, u predstečajnom postupku po prijedloga predlagatelja dužnika QUALITY CARS d.o.o., Višnjevac, Kneza Trpimira 16, MBS: 030158305, OIB: 81474728694, za otvaranje predstečajnog postupka, dana 15. listopada 2018. godine
 
 
r i j e š i o   j e


ODBACUJE SE prijedlog dužnika QUALITY CARS d.o.o., Višnjevac, Kneza Trpimira 16, MBS: 030158305, OIB: 81474728694 za otvaranje predstečajnog postupka.


Obrazloženje


	Dužnik je podnio ovom sudu 20. ožujka 2018. godine na temelju odredbe čl. 25. st. 1. Stečajnog zakona („Narodne novine“ broj 71/15 i 104/17; u daljnjem tekstu SZ) prijedlog za otvaranje predstečajnog postupka.

	Budući da je prijedlog podnesen bez propisane dokumentacije sukladno čl. 26., čl. 29. i čl. 31. st. 2. Stečajnog zakona i kao takav nije bio potpun, sud je zaključkom posl. broj 7 St-251/18-4 od 29. ožujka 2018. godine pozvao dužnika da u roku od 8 dana od dana primitka zaključka dostavi: 

- dokaz o uplati predujma za troškove predstečajnog postupka u iznosu od 5.000,00 kn na žiro-račun Trgovačkog suda u Osijeku broj HR312390 0011300000200 s pozivom na broj HR05 272-251-18  u smislu čl. 28. Stečajnog zakona („Narodne novine“ broj 71/15 i 104/17; u daljnjem tekstu SZ)

-  financijske izvještaje u skladu s Zakonom o računovodstvu koje nisu stariji od tri mjeseca od dana podnošenja prijedloga za otvaranje predstečajnog postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje se vode u skladu s poreznim propisima ako je dužnik obveznik poreza na dohodak 

- prijedlog plana restrukturiranja koji mora sadržavati podatke propisane čl. 27. SZ-a, 

uz upozorenje da će sud ukoliko podnositelj prijedloga ne dopuni prijedlog za otvaranje predstečajnog postupka u navedenom roku, u roku od osam dana nakon isteka toga roka odbaciti prijedlog za otvaranje predstečajnog postupka, u smislu čl. 28. i čl. 31. SZ-a.

	Dužnik je navedeni zaključak primio putem eOglasne ploče suda 15. lipnja 2018. godine. Dužnik je po zaključku dostavio samo dokaz o uplati predujma za troškove predstečajnog postupka u iznosu od 5.000,00 kn, dok sudu po zaključku nisu dostavljeni financijski izvještaji u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnog postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje se vode u skladu s poreznim propisima ako je dužnik obveznik poreza na dohodak kao ni evidencije koje se vode u skladu s poreznim propisima ako je dužnik obveznik poreza na dohodak kao ni prijedlog plana restrukturiranja koji mora sadržavati podatke propisane čl. 27. SZ-a.

	Budući da isprave za koje je zaključkom suda pozvan da dostavi sudu dužnik nije dostavio u ostavljenom roku, kao ni do dana pisanja ovog rješenja, te time nije potpuno dopunio svoj prijedlog, isti je temeljem čl. 31. st. 3. SZ-a valjalo odbaciti.

 
U Osijeku 15. listopada 2018.

STEČAJNI SUDAC
mr. sc. Boris Vuković


Zapisničar Danijela Špeletić



UPUTA O PRAVNOM LIJEKU:
Protiv ovog rješenja nezadovoljna stranka može podnijeti žalbu u roku od 8 dana od dana dostave. Sudska pismena dostavljaju se objavom pismena na mrežnoj stranici e-Oglasna ploča sudova. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba se podnosi putem ovoga suda u 3 istovjetna primjerka, a o žalbi odlučuje Visoki trgovački sud Republike Hrvatske.


DNA:
- e-Oglasna ploča suda
- riješeno odbacivanjem 
- kal. 19.11.2018.

